Kempson brei Kings tot hulle afrigter vind | Netwerk24
Robbi Kempson is die waarnemende hoofafrigter van die Southern Kings. Foto: Gallo Images
"Ek sal hier wees vir die afsienbare toekoms," het Kempson aan Rapport gesê. "Dit is onwaarskynlik dat ons 'n afrigter van formaat sal vind. Iemand wat tans beskikbaar is, sal ongelukkig of afgedank wees by 'n klub of iemand wees wat nie die regte ou is nie . . . Ons vennote wil nie 'n haelgeweer-benadering gebruik nie."
Terwyl Kempson nie gedink het hy sou so lank as afrigter waarneem nie, glo hy dit is 'n positiewe ding. "Ek is gelukkig om die ondersteuning van ons direkteure te hê, terwyl Swys de Bruin ons nou ook as 'n konsultant uithelp. Ek kry ook baie goeie ondersteuning van my hulpafrigters, Vuyo Zangqa en Braam van Straaten."
Die Kings oefen tot die 20de Desember en sal die Kersweek rus. "Ons speel volgende teen Edinburgh en hulle speel aanhoudend tydens Desember. Ons moet ons spel op 'n mededingende vlak hou."
'n Goeie basis is ook nodig om te ontwikkel. "Baie van die jonger spelers steek hul hande op en Howard Mnisi is ongelooflik vandat hy kaptein geword het."